CELEX: C2004/217/59
Language: hu
Date: 2004-08-28 00:00:00
Title: T-249/04. sz. ügy: Philippe Combescot által az Európai Közösségek Bizottsága ellen 2004. június 21-én benyújtott kereset

28.8.2004   
            
            
               HU
            
            
               Az Európai Unió Hivatalos Lapja
            
            
               C 217/33
            
         Philippe Combescot által az Európai Közösségek Bizottsága ellen 2004. június 21-én benyújtott kereset
   (T-249/04. sz. ügy)
   (2004/C 217/59)
   Az eljárás nyelve: olasz
   Philippe Combescot, képviselik: Alberto Maritati és Viola Messa ügyvédek, 2004. június 21-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               ismerje el Combescot hivatali felettesei viselkedésének teljes törvénytelenségét, munkájára, szakmai előmenetelére, egészségi állapotára azáltal gyakorolt hatásukat, hogy nem ismerték el a felperesnek a személyzeti szabályzat 24. cikkében foglalt segítségnyújtáshoz való jogát;
            
         
               —
            
            
               ismerje el a szakmai előmeneteli jelentésnek a felperes és felettese viszonyát meghatározó súlyos és javíthatatlan ellenséges viszonyból fakadó törvénytelen voltát;
            
         
               —
            
            
               ismerje el Combescot jogát az úgy erkölcsileg, mint munkájára és szakmai előmenetelére tekintettel elszenvedett károkért járó, legalább 1 000 euró mértékű kártérítésre.
            
         Jogalapok és fontosabb érvek:
   A felperes jelen keresetében azt állítja, hogy abban az időszakban, amikor Guatemalában a Bizottság képviseletén tanácsosként dolgozott, hivatali felettese több ízben megfenyegette, megfélemlítette, személyében és szakmai szempontból megalázta. Összességében sorozatosan elkövetett diszkriminatív cselekményekről van szó, amelyek károsan befolyásolták a felperes szakmai tevékenységét, és ennek következtében súlyosan kihatottak egészségi állapotára is.
   A személyzeti szabályzat 24. cikke szerinti segítségnyújtás iránti kérelem elutasítását tehát jogi szempontból megalapozatlannak kell tekinteni. Másrészt pedig az adott időszakra vonatkozó szakmai előmeneteli jelentést is törvénytelennek kell tekinteni.